**ԱՄՓՈՓԱԹԵՐԹ**

**«Հայաստանի Հանրապետությունում գյուղատնտեսական տեխնիկայի լիզինգի աջակցության ծրագիրը հաստատելու մասին» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| ՀՀ արդարադատության նախարարություն | 03.12.2021թ. |
| №//39691-2021 |
| «Հայաստանի Հանրապետությունում գյուղատնտեսական տեխնիկայի լիզինգի պետական աջակցության ծրագիրը հաստատելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը1. Առաջարկում ենք Նախագծով հաստատվող հավելվածից (այսուհետ՝ Հավելված) հանել «Ծրագրի նկարագիրը» գլուխը և սահմանել համապատասխան գլուխներ, որոնք կվերաբերեն կոնկրետ հարցերի կարգավորմանը: Հավելվածում կան այնպիսի կետեր, որոնք ավելի նպատակահարմար կլիներ ներկայացնել առանձին գլուխների տեսքով: Մասնավորապես, Հավելվածի 21-րդ կետն անհրաժեշտ է նախատեսել գլխի տեսքով, իսկ համապատասխան ենթակետերը՝ կետերի տեսքով: | **Չի ընդունվել** Հաշվի առնելով, որ գյուղատնտեսության ոլորտի պետական աջակցության ծրագրերը վերջին տարիներին մշակվել և ՀՀ կառավարության կողմից հաստատվել են ներկայացված ձևաչափով, սույն նախագիծը ևս ներկայացվել է նույնանման ձևաչափով։ |
| 2. Հավելվածի 14-րդ կետի 3-րդ ենթակետի համաձայն՝ լիզինգի սուբսիդավորումը դադարեցվում է, եթե մոնիթորինգի արդյունքում հայտնաբերվել է ծրագրի պայմանների խախտում: Սակայն, Հավելվածում բացակայում են մոնիթորինգի անցկացման կարգի, ձևի և պայմանների հետ կապված դրույթներ, ինչն անհրաժեշտ է լրացնել: | **Չի ընդունվել**Հավելվածում մոնիթորինգի հետ կապված դրույթները սահմանված են նախագծի 15-րդ կետում, համաձայն որի մոնիթորինգի իրականացումը վերապահված է ֆինանսական կառույցիներին, որոնք էլ այն կիրականացնեն իրենց ներքին կանոնակարգերին համապատասխան։ |
| 3. Հավելվածի 14-րդ կետի 2-րդ ենթակետում «նպատակայնության» բառն անհրաժեշտ է փոխարինել «նպատակային նշանակությանը» բառերով: | **Ընդունվել է** |
| 4. Հավելվածի 15-րդ կետում անհրաժեշտ է նախատեսել եզրակացությունը կազմելու և այն նախարարությանը և ԳՖԿ-ին ներկայացնելու ժամկետներ: Սույն կետում «հայտնաբերում են» բառերն անհրաժեշտ է փոխարինել «հայտնաբերում է» բառով: | **Ընդունվել է**  |
| ՀՀ տարածքային կառավարման և ենթակառուցվածքների նախարարություն | 06.12.2021թ. |
| ԳՍ//31279-2021 |
| 1. Նախագծի 12-րդ կետի 1-ին ենթակետով սահմանված զինվորական ծառայության պարտականությունների կատարման ժամանակ մարտական հերթապահության կամ գործողությունների իրականացման արդյունքում հաշմանդամ դարձած քաղաքացիների համար լիզինգի տրամադրման արտոնությունները առաջարկում ենք տարածել նաև զոհված քաղաքացիների ընտանիքի անդամների վրա /կին /ամուսին/, ծնողներ, զավակներ/։ | **Չի ընդունվել** Զինվորական ծառայության պարտականությունների կատարման ժամանակ մարտական հերթապահության կամ գործողությունների իրականացման արդյունքում հաշմանդամ դարձած քաղաքացիների համար լիզինգի տրամադրման արտոնությունները սահմանված են նրանց աշխատանքով ապահովելու նկատառումներից ելնելով, իսկ զոհված քաղաքացիների ընտանիքի անդամներին կարող է տրամադրվել սոցիալական կամ այլ աջակցություն՝ հաշվի առնելով, որ ծրագրի հիմնական նպատակը գյուղատնտեսական հողատեսքերի արդյունավետ օգտագործման և ապրանքային արտադրության կազմակերպման համար նպաստավոր պայմանների ստեղծումն է։  |
| 2. Հաշվի առնելով, որ լիզինգի ծրագրի հիմնական շահառուները մարզերի բնակիչներն են՝ նախագծի 12-րդ կետի 2-րդ ենթակետով պահանջվող կանխավճարի չափը առաջարկում ենք 20 տոկոսից իջեցնել 10 տոկոսի կամ տարանջատել Երևանի բնակչության և մարզերի բնակչության համար սահմանված կանխավճարների չափերը։ | **Չի ընդունվել**Ծրագրի գործողության ընթացքում ֆինանսական կառույցների հետ բազմիցս քննարկվել է կանխավճարի չափի հետ կապված հարցը։ Հաշվի առնելով, որ լիզինգը տրամադրվում է առանց այլ գույքի գրավադրման՝ նախագծով առաջարկվող կանխավճարի չափը մեղմում է ծրագրի արդյունավետ իրականացման և ֆինանսական կառույցի ռիսկերը։ |
| ՀՀ ֆինանսների նախարարություն | 10.12.2021թ. |
| 01/8-1/20177-2021 |
| Հայաստանի Հանրապետությունում գյուղատնտեսական տեխնիկայի լիզինգի պետական աջակցության ծրագիրը հաստատելու մասին ՀՀ կառավարության որոշման նախագիծ (այսուհետ՝ Նախագիծ 2).Նախագիծ 2-ի հիմնավորման համաձայն՝ Նախագիծ 2-ը մշակվել է` հաշվի առնելով ՀՀ կառավարության 2021 թվականի հոկտեմբերի 21-ի N 1728-Ն որոշումը (2022թ. հունվարի 1-ից ՀՀ կառավարության կողմից ընդունված բոլոր արձանագրային որոշումները անվավեր ճանաչելու վերաբերյալ), ինչպես նաև մեքենատրակտորային պարկի նորացման խնդիրը և Հայաստանի Հանրապետությունում գյուղատնտեսական տեխնիկայի լիզինգի պետական աջակցության ծրագրի շարունակականության ապահովման անհրաժեշտությունը: Նախագիծ 2-ով հաստատվող Ծրագրի հիմնական նպատակը գյուղատնտեսական հողատեսքերի արդյունավետ օգտագործման և ապրանքային արտադրության կազմակերպման նպաստավոր պայմանների ստեղծման համար գյուղատնտեսությունում տնտեսավարողներին մատչելի պայմաններով, մասնավորապես լիզինգային մեխանիզմների կիրառմամբ գյուղատնտեսական տեխնիկայի մատակարարումն է: Այդ կապակցությամբ հայտնում ենք հետևյալը.1) Ծրագրի 12-րդ կետի 1-ին ենթակետի համաձայն՝ լիզինգը տրամադրվում է տարեկան մինչև 14 տոկոս տոկոսադրույքով, որի մինչև 12 տոկոսային կետը սուբսիդավորում է այնպիսի չափաքանակով, որ լիզինգառուի կողմից վճարվող լիզինգի տարեկան տոկոսադրույքը կազմի 2 տոկոս, իսկ ՀՀ կառավարության 18.12.2014թ. N 1444-Ն որոշմամբ հաստատված սոցիալական աջակցություն ստացող սահմանամերձ բնակավայրերի տարածքներում գործունեություն իրականացնող տնտեսավարողների և զինվորական ծառայության պարտականությունների կատարման ժամանակ մարտական հերթապահության կամ գործողությունների իրականացման արդյունքում հաշմանդամ դարձած քաղաքացիների համար լիզինգի տոկոսադրույքի սուբսիդավորումը կիրականացվի այնպիսի չափաքանակով, որ լիզինգառուի կողմից վճարման ենթակա լիզինգի տարեկան տոկոսադրույքը կազմի 0 տոկոս։ Նշվածի առնչությամբ հարկ է նշել, որ Նախագիծ 2-ով չի հիմնավորվել լիզինգի տոկոսադրույքի սուբսիդավորման չափի որոշման մեխանիզմները, մասնավորապես սուբսիդավորման չափի որոշման համար արդյոք գնահատվել և հաշվի է առնվել գյուղատնտեսությունում տնտեսավարողների վճարունակ պահանջարկը: Հարկ է նշել նաև, որ համաձայն ՀՀ կառավարության 24.12.2003թ. Հայաստանի Հանրապետության պետական բյուջեից իրավաբանական անձանց սուբսիդիաների և դրամաշնորհների հատկացման կարգը հաստատելու մասին N 1937-Ն որոշման հավելվածի 6-րդ կետի՝ սուբսիդիայի հաշվարկման հիմքում դրված ծախսերի կազմը, այդ ծախսերի, այդ թվում` նվազագույն շահավետ գնի հաշվարկման նորմատիվներն ըստ առանձին ոլորտների և գործունեության տեսակների սահմանում են համապատասխան ոլորտում պետական քաղաքականություն իրականացնող պետական կառավարման մարմինները` համաձայնեցնելով Հայաստանի Հանրապետության ֆինանսների նախարարության հետ, եթե ավելի բարձր իրավական ուժ ունեցող իրավական ակտով դրանք սահմանված չեն: Ելնելով վերոգրյալից՝ առաջարկում ենք ներկայացնել համապատասխան հաշվարկ-հիմնավորում 12 տոկոս սուբսիդավորման չափի վերաբերյալ՝ ներկայացնելով հաշվարկման մեթոդաբանությունը:Բացի այդ, լիզինգի տոկոսադրույքի սուբսիդավորման չափը 12 տոկոս սահմանելը հիմնավորման կարիք ունի նաև այն տեսանկյունից, որ Գրությամբ ներկայացված՝ ՀՀ էկոնոմիկայի նախարարության համակարգմամբ գյուղատնտեսության ոլորտում իրականացվող պետական աջակցության ծրագրերի վերաբերյալ աղյուսակում Ագրոպարենային ոլորտի սարքավորումների լիզինգի պետական աջակցության ծրագրի գծով սուբսիդավորման չափը նախատեսված է 10 տոկոս, իսկ Վարկերի տոկոսադրույքների սուբսիդավորման գծով՝ 9 տոկոս: | **Մասամբ է ընդունվել**Նախագծի շրջանակում լիզինգի տոկոսադրույքի սուբսիդավորման չափը ՀՀ կառավարության 2017 թվականի մարտի 16-ի N 11-31 արձանագրային որոշմամբ հավանության արժանացած ծրագրի նկատմամբ փոփոխության չի ենթարկվել և սահմանվել է 2 տոկոս (9 տոկոսից՝ 7 տոկոսի սուբսիդավորմամբ), որը սահմանվել է հաշվի առնելով գյուղատնտեսությունում տնտեսավարողների վճարունակ պահանջարկը։ Տնտեսավարողների վճարունակության ցածր մակարդակը հիմնավորվում է այն հանգամանքով, որ գյուղատնտեսական տեխնիկայի հավաքակայանը գործունակ պահելու համար անհրաժեշտ է նորացնել տարեկան 10-12 տոկոսի չափով, մինչդեռ ծրագրի իրականացման ամբողջ ժամանակահատվածի արդյունքները ցույց են տավել, որ նույնիսկ 2 տոկոսի (Կորոնավիրուսի տնտեսական հետևանքների չեզոքացման երկրորդ միջոցառման շրջանակում՝ 0 տոկոսի) պայմանում էլ տնտեսավարողները վճարունակ էին նորացնել տեխնիկայի հավաքակազմը ընդամենը 1-1.5 տոկոսի չափով։ Ինչ վերաբերում է այլ ծրագրերով սահմանված սուբսիդավորման տոկոսադրույքների չափերին, ապա պետք է նշել, որ օրինակ՝ ագրոպարենային ոլորտի սարքավորումների լիզիգի պետական աջակցության ծրագրին հիմնականում մասնակցում են ագրոպարենային ոլորտի ընկերությունները, որոնց վճարունակությունը չի կարելի համեմատել գյուղացիական տնտեսությունների վճարունակության հետ։ |
|  2) Ծրագրի 9-րդ կետի 4-րդ ենթակետով սահմանվում է, որ «…Հայաստանի Հանրապետության գյուղատնտեսական տեխնիկայի հավաքակազմի նորացումը սահմանված տարեկան 10.0-12.5 տոկոսի չափով իրատեսական չի համարվում», սակայն նման եզրակացությանը հանգեցնող փաստային հիմքեր ներկայացված չեն: | **Չի ընդունվել**Նախագծով ներկայացվել է ինչպես ՀՀ-ում առկա գյուղատնտեսական տեխնիկայի վերաբերյալ տեղեկատվությունը, այնպես էլ գործող ծրագրի շրջանակում տեխնիկայի քանակի վերաբերյալ արձանագրված ցուցանիշները։ Արդյունքները վկայում են, որգյուղատնտեսական տեխնիկայի հավաքակազմի նորացումը տարեկան 10.0-12.5 տոկոսի չափով ներկայումս իրատեսական չէ։ |
| 3) Ծրագրի 11-րդ կետի 1-ին ենթակետում Ծրագրի մասնակիցների շարքից, ինչպես նաև N 1 աղյուսակի 2-րդ կետից առաջարկում ենք հանել համայնքներին՝ հիմք ընդունելով Նախագիծ 1-ի վերաբերյալ 2-րդ կետում նշված հիմնավորումը:  | **Մասամբ է ընդունվել**Նախագծի 11-րդ կետի 1-ին ենթակետը լրացվել է «եթե տվյալ լիզինգի առարկան նախատեսված չէ ձեռք բերել սուբվենցիոն ծրագրերով» բառերով։ |
| 4) Ծրագրի 12-րդ կետի 4-րդ ենթակետում անհրաժեշտ է հստակեցնել, թե որ տեսակի վճարումներին է վերաբերում դադարի շրջանը (հիմնական գումար և/կամ տոկոսագումար): Նույն ենթակետով նպատակահարմար ենք համարում նաև ամրագրել դրույթներ, որոնք կկարգավորեն դադարի հետևանքով լիզինգի պայմանագրի ժամկետի փոփոխության, տոկոսների հաշվարկման և վճարումների նոր ժամանակացույցի հաստատման հետ կապված հարաբերությունները: | **Մասամբ է ընդունվել**Հստակեցվել է ծրագրի 12-րդ կետի 4-րդ ենթակետը, ընդ որում՝ դադարի շրջանի հետ կապված լիզինգի պայմանագրի ժամկետի փոփոխություն չի նախատեսվում, իսկ վճարումների ժամանակացույցի հետ կապված հարաբերությունները կարգավորվում են լիզինգառուի և ֆինանսական կառույցի միջև կնքվող պայմանագրով։ |
| 5) Ծրագրի 12-րդ կետի 5-րդ ենթակետի համաձայն՝ Ծրագրի շրջանակում նույն լիզինգառուի կողմից ձեռք բերվող լիզինգի առարկաների հանրագումարի մնացորդը չպետք է գերազանցի 400.0 մլն դրամը: Նշված ենթակետում «լիզինգի առարկաների հանրագումարի մնացորդը» արտահայտությունն առաջարկում ենք փոխարինել «լիզինգի առարկաների ընդհանուր գումարը» ձևակերպմամբ, ինչի արդյունքում առավելագույն սահմանաչափ կսահմանվի առարկաների ընդհանուր արժեքի նկատմամբ և կբացառվեն այն դեպքերը, երբ նույն լիզինգառուն գործող լիզինգի մարմանը զուգընթաց պարբերաբար ձեռք կբերի նոր առարկաներ՝ այդպիսով չգերազանցելով սահմանված շեմը: Դա թույլ կտա Ծրագրի արժեքի շրջանակներում օժանդակության գործիքը հասանելի դարձնել շահառուների ավելի լայն շրջանակների: Հարկ է նշել նաև, որ ՀՀ կառավարության 18.11.2021թ. Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին N 1902-Լ որոշման N 2 հավելվածի Էկոնոմիկայի նախարարություն բաժնի 9.2 կետի համաձայն՝ միևնույն լիզինգառուի կողմից ձեռք բերվող լիզինգի առարկաների ընդհանուր գումարը չպետք է գերազանցի 200 մլն ՀՀ դրամը: Միաժամանակ նույն ենթակետում նշվում է նաև, որ լիզինգի առարկաների ընդհանուր գումարը 200.0 մլն դրամը գերազանցելու դեպքում ֆինանսական կառույցը մինչև լիզինգի պայմանագիր կնքելը այդ մասին գրավոր տեղեկացնում է էկոնոմիկայի նախարարությանը, մինչդեռ չի ներկայացվել տվյալ հանգամանքի առակայության պարագայում էկոնոմիկայի նախարարության հետագա քայլերը: | **Մասամբ է ընդունվել**Նախագծում «լիզինգի առարկաների հանրագումարի մնացորդը» բառերը փոխարինվել են «լիզինգի առարկաների ընդհանուր գումարը» բառերով, իսկ 200.0 մլն դրամը գերազանցելու դեպքում ֆինանսական կառույցի կողմից Էկոնոմիկայի նախարարությանը տեղեկացնելու պահանջը հանվել է։Միաժամանակ, լիզինգի առարկաների ընդհանուր գումարի՝ 400.0 մլն դրամ շեմի սահմանումը պայմանավորված է ինչպես գործող ծրագրի ընդունման ժամանակահատվածի համեմատությամբ գյուղատնտեսական տեխնիկայի գների էական աճով, այնպես էլ տնտեսավարողներին գյուղատնտեսական տեխնիկայի կայանների ստեղծման համար պայմանների ապահովմամբ։ |
| 6) Ծրագրի 21-րդ կետի 1-ին և 2-րդ ենթակետերի համաձայն՝ Ծրագրի իրականացման ֆինանսավորման աղբյուրը ՀՀ պետական բյուջեն է, 2022 թվականին ծրագրի իրականացման համար գնահատված արժեքը կկազմի 719.5 մլն դրամ:  Նախագիծ 2-ի հիմնավորման մեջ նշվում է, որ 719.5 մլն դրամի հաշվարկ-հիմնավորումը ներկայացվել է 2022-2024 թվականների միջնաժամկետ ծախսային ծրագրի և 2022 թվականի բյուջետային ֆինանսական հայտի շրջանակում, որից 597.6 մլն դրամը կուղղվի նախորդ տարիներին ձեռքբերված գյուղատնտեսական տեխնիկայի լիզինգի տոկոսադրույքի սուբսիդավորմանը, իսկ 121.9 մլն դրամը՝ 2022 թվականին կանխատեսվող շուրջ 1.4 մլրդ դրամ արժեքով գյուղատնտեսական տեխնիկայի լիզինգի տոկոսադրույքի սուբսիդավորմանը: Այդ կապակցությամբ հարկ է նշել, որ ՀՀ էկոնոմիկայի նախարարության 04.10.2021թ. N 01/14195-21 գրության շրջանակներում ներկայացված վարկային հաշվիչի համաձայն՝ Ծրագրի գծով 2021 թվականի չմարած պարտավորությունների չափը կազմում էր 234.8 մլն դրամ, մինչդեռ 07.12.2021թ. N 01/17868-2021 գրությամբ ներկայացված աղյուսակի համաձայն՝ տվյալ պարտավորության չափը կազմում է 138.3 մլն դրամ, ուստի ենթադրաբար նախորդ տարիներին ձեռքբերված գյուղատնտեսական տեխնիկայի լիզինգի տոկոսադրույքի սուբսիդավորման համար 2022թ. անհրաժեշտ գումարի չափը նույնպես պետք նվազած լինի: Այդ կապակցությամբ առաջարկում ենք Նախագծին կից ներկայացնել նախորդ տարիներին ձեռքբերված գյուղատնտեսական տեխնիկայի լիզինգի տոկոսադրույքների սուբսիդավորման մասով համապատասխան վարկային հաշվիչներ՝ դեկտեմբեր ամսվա որևէ օրվա դրությամբ վարկային պորտֆելների փաստացի մնացորդներով հաշվարկված: Հարկ է նշել նաև, որ ՀՀ 2022թ. պետական բյուջեի նախագծով Ծրագրի իրականացման համար նախատեսվել է 524.7 մլն դրամ: Միաժամանակ 21-րդ կետի 2-րդ ենթակետի 2-րդ նախադասությունը առաջարկում ենք խմբագրել հետևյալ բովանդակությամբ՝ Ծրագրի հետագա տարիների ֆինանսավորումը կիրականացվի յուրաքանչյուր տարվա բյուջետային գործընթացի շրջանակներում իրականացված քննարկումների արդյունքում՝ առաջիկա տարվա պետական բյուջեով ծրագրի համար նախատեսված գումարի շրջանակներում: | **Մասամբ է ընդունվել**Էկոնոմիկայի նախարարությունից 07.12.2021թ. N 01/17868-2021 գրությամբ ներկայացված աղյուսակի հետ կապված հարկ է նշել, որ ծրագրի շրջանակում 2021 թվականի չմարված պարտավորությունների չափը ենթակա է փոփոխության, հաշվի առնելով ԳՖԿ-ի կողմից ներկայացված պաշտոնական գրությունը՝ նախորդ ամիսների և նոյեմբեր ամսվա պահանջները բավարարելու նպատակով անհրաժեշտ գումարի չափի վերաբերյալ։ Վերոնշյալ գումարի չափը իր մեջ չի ներառում դեկտեմբեր ամսվա պարտավորությունների մարման համար անհրաժեշտ գումարի չափը։Միաժամանակ հայտնում ենք, որ ճշգրտված մնացորդների հաշվով հաշվարկներ կատարվել են սեպտեմբերի 1-ի դրությամբ, որի հիման վրա կազմվել և ներկայացվել է բյուջետային հայտը՝ 719.5 մլն դրամ գումարի չափով, ընդ որում՝ 2022 թվականի ծրագրի իրականացման համար ՀՀ պետական բյուջեով հաստատվել է 524.7 մլն դրամ։ |
| 7) Առաջարկում ենք Ծրագրի 21-րդ կետի 4-րդ ենթակետը և Աղյուսակ 2-ը հանել և դրանք շարադրել հիմնավորման մեջ՝ հաշվի առնելով, որ դրանց կոնտեքստն առավելապես տեղեկատվական է (աղյուսակում բերվում են 2017թ.-ից իրականացվող ծրագրի ամփոփ արդյունքները): Միաժամանակ, որպես ծրագրի ֆինանսական գնահատականների հիմնավորում, անհրաժեշտ է ներկայացնել դրանց հիմքում առկա ամփոփ հաշվարկները՝ լիզինգի տրամադրման և պետական աջակցության առաջարկվող պայմաններով: | **Չի ընդունվել**Աղյուսակում ներկայացված տվյալները չեն կրում տեղեկատվական բնույթ, այլ դրանք հիմք են ծառայել ամփոփ հաշվարկների իրականացման համար։ |
| 8) Առաջարկում ենք, Ծրագրի մոնիթորինգի իրականացման շրջանակում, ֆինանսական կառույցների հետ մեկտեղ դիտարկել նաև ՀՀ էկոնոմիկայի նախարարությանն ընդգրկելու հնարավորությունը:Միաժամանակ հաշվի առնելով այն հանագամանքը, որ Ծրագիրը կարող է հանգեցնել պետական բյուջեի պարտավորությունների անկառավարելի աճի առաջարկում ենք ՀՀ կառավարության որոշումը լրացնել համապատասխան դրույթով՝ սահմանափակելով ծրագրի գործողության ժամկետը և ծրագրի ընթացքում ստանձնվելիք պարտավորությունների առավելագույն սահմանաչափը: | **Չի ընդունվել**Հաշվի առնելով, որ լիզինգի պայմանագրի գործողության ամբողջ ընթացքում գույքը համարվում է ֆինանսական կառույցի սեփականությունը, և վերջինս էլ կրում է գույքի հետ կապված ռիսկերը, հետևաբար մոնիթորինգի իրականացման գործառույթը դրվել է ֆինանսական կառույցի վրա, որն էլ ամսական պարբերականությամբ հաշվետվություն է ներկայացնում նախարարությանը։ Ծրագրի գործողության ժամկետի և ծրագրի ընթացքում ստանձնելիք պարտավորությունների հետ կապված հայտնում ենք, որ ՀՀ կառավարության 2021-2026 թվականների ծրագրով նպատակ է դրվել շարունակել գյուղատնտեսական տեխնիկայի լիզինգի օժանդակության ծրագիրը՝ յուրաքանչյուր տարի տեխնիկայի հավաքակազմը թարմացնելով առնվազն 500 միավոր գյուղատնտեսական տեխնիկայով։ |
| Վարչապետի աշխատակազմ | 27.12.2021թ. |
| 02/16.20/45104-2021 |
| Նախագծով հաստատվող հավելվածի 9-րդ կետի 4-րդ ենթակետի համաձայն՝ **«**գյուղատնտեսության ոլորտում տնտեսավարողների ցածր վճարունակության և նոր գյուղատնտեսական տեխնիկա ձեռք բերելու ցածր վճարունակ պահանջարկի հետևանքով Հայաստանի Հանրապետության գյուղատնտեսական տեխնիկայի հավաքակազմի նորացումը **սահմանված տարեկան 10.0-12.5 տոկոսի չափով իրատեսական չի համարվում,** այդ պատճառով ծրագրի շրջանակներում նախատեսվում է տեխնիկայի նորացումը իրականացնել ավելի փոքր ծավալներով՝ 1.0-3.0 տոկոսի չափով...»: Այս կապակցությամբ պարզաբանման կարիք ունի **«սահմանված տարեկան 10.0-12.5 տոկոսի չափով իրատեսական չի համարվում»** արտահայտության ամրագրման անհրաժեշտությունը և որտեղ է այն սահմանված, քանի որ հավելվածի 22-րդ կետի 3-րդ ենթակետում հստակ ներառված է 2021թ. օգոստոսի 26-ի ԱԺՈ 002-Ն որոշմամբ հավանության արժանացած ՀՀ կառավարության ծրագրի «2.4 ԳՅՈՒՂԱՏՆՏԵՍՈՒԹՅՈՒՆ» բաժնի 7-րդ պարբերության պահանջը, որի համաձայն՝*«յուրաքանչյուր տարի հանրապետությունում կթարմացվեն առկա տեխնիկայի հավաքակազմը՝ շուրջ 500 միավոր նոր գյուղատնտեսական տեխնիկայի տարբեր տեսակներով»:* | **Մասամբ է ընդունվել**Նախագծով հաստատված հավելվածի 9-րդ կետի 4-րդ ենթակետում ներառվել է 10.0-12.5 տոկոսի չափով գյուղատնտեսական տեխնիկայի նորացման անհրաժեշտությունը՝ հաշվի առնելով գյուղատնտեսական տեխնիկայի նորմատիվային օգտակար ծառայության ժամկետը, որը գյուղատնտեսական տրակտորների համար սահմանված է 15 տարի, այլ մեքենաների և սարքավորումների համար՝ 10 տարի (ՀՀ ֆինանսների նախարարի 2016 թվականի հունվարի 8-ի N 3-Ն հրաման), իսկ Հարկային օրենսգրքի 121-րդ հոդվածով այլ հիմնական միջոցների ամորտիզացիոն նվազագույն ժամկետ է սահմանված 8 տարի։ |
| Նախագծի նախաբանում նշված չէ օրենքի այն դրույթը, որը կառավարությանը լիազորում է ընդունել սույն որոշման նախագիծը, մինչդեռ «Նորմատիվ իրավական ակտերի մասին» ՀՀ օրենքի 1-ին հոդվածի 2-րդ մասի համաձայն՝ նորմատիվ իրավական ակտի կառուցվածքի վերաբերյալ դրույթների գործողությունը տարածվում է ներքին իրավական ակտերի վրա, իսկ 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր։ | **Չի ընդունել**Նախագծի նախաբանում նշված են այն իրավական նորմերը, որոնց հիման վրա կառավարությունը ընդունել է գյուղատնտեսության ոլորտում իրականացվող բոլոր պետական աջակցության ծրագրերը։ |